ઉત્તર પ્રદેશમાં આજના દિવસે વિષ્ણુના છઠ્ઠા અવતાર એવા પરશુરામની જયંતી ઊજવવામાં આવે છે. આજના દિવસે ઉત્તર પ્રદેશના લોકો દાન કરે છે. એમાં જાલાદાન, વસ્ત્રદાન, શયાનાદાન, ચંદનદાન, પદરક્ષાદાન, છત્રદાન જેવાં દાનનો સમાવેશ છે. લોકો ગંગાના પવિત્ર પાણીમાં સ્નાન કરે છે અને અનેક પ્રકારની યાત્રાઓનો આજથી આરંભ થાય છે. કેદારનાથ, બદરીનાથ, ચાર ધામની યાત્રાઓ પણ આજના દિવસથી જ શરૂ કરવામાં આવે છે. ઉત્તરમાં આજના દિવસે અગ્નિમાં જવ પધરાવી યજ્ઞ કરવાનો ખાસ રિવાજ છે.